Otto Emil Birkeli

Otto Emil Birkeli (født 1877, død 1952) var en norsk misjonær og religions- og misjonshistoriker fra Stavanger.

Han tok eksamen ved Misjonsskolen i Stavanger i 1902 og reiste det følgende år i Det Norske Misjonsselskaps tjeneste til Madagaskar, hvor han virket til 1919. Han ble lærer ved Misjonsskolen i Stavanger i 1923, forstander samme sted 1937. Birkeli redigerte i en årrekke Norsk Misjonstidende. Han arbeidet også blant annet innenfor fagene etnografi og psykologi. Av hans religionshistoriske publikasjoner må nevnes Fedrekult i Norge (1938, avhandling for den filosofiske doktorgrad; han var den første som tok denne uten å være student), Fedrekult (1943) og Religionshistorie; formlære (1946). 

Hans viktigste misjonshistoriske arbeider er En ørkenvandrer; Norges første Afrikamissionær H.C. Knudsen (1925), Misjonshistorie (2 bd., 1935-37), Vest-Madagaskar (i Det Norske Misjonsselskaps historie i hundre år, bd. IV) og Liv i vekst; Stavanger krets av Det norske misjonsselskap 1846-1946.

Referanser 

Norske religionshistorikere
Lutherske misjonærer
Norske misjonærer
Misjonærer på Madagaskar
Misjonærer tilknyttet Det Norske Misjonsselskap
Personer fra Stavanger kommune